section_heading: Zarada na kino blagajnama
paragraph_text: Film Ratovi zvijezda: Sila se budi u SAD-u i Kanadi utržio je 936,7 milijuna dolara, a u ostatku svijeta dodatnih 1,1 milijardu dolara čime sveukupna kino zarada tog filma do danas iznosi 2,068 milijardi dolara. Od sveukupne zarade svih filmova puštenih u kino distribuciju tijekom 2015. godine, na film Sila se budi otpada 8,6% zarade što ga smješta na drugo mjesto u povijesti, odmah iza Titanica koji je imao 8,8% udjela u ukupnoj kino zaradi 1997. godine.<ref> Radi se o najgledanijem filmu 2015. godine, najgledanijem filmu u franšizi Ratova zvijezda (zaradio je više i od Fantomske prijetnje), najgledanijem filmu u povijesti kompanije Walt Disney Studio,<ref> najgledanijem film na teritoriju Sjeverne Amerike (zaradio je više od dotadašnjeg rekordera, filma Avatar) i trećem najgledanijem filmu svih vremena na svjetskim kino blagajnama. To je bio dvadeset i četvrti po redu film u povijesti kinematografije koji je na kino blagajnama zaradio preko jedne milijarde dolara, a ujedno je postao i film koji je to uspio ostvariti u najkraćem vremenskom razdoblju (12 dana). Internetska stranica deadline.com procijenila je da neto profit filma iznosi 780,1 milijun dolara nakon što se oduzmu svi troškovi i rashodi filma čime je postao najprofitabilnijim filmom 2015. godine te najprofitabilnijim filmom u posljednjih sedam godina.<ref><ref>